CELEX: 62016CN0227
Language: sk
Date: 2016-04-22 00:00:00
Title: Vec C-227/16: Návrh na začatie prejudiciálneho konania, ktorý podal Gerechtshof Arnhem-Leeuwarden, so sídlom v Arnheme (Holandsko) 22. apríla 2016 – Jan Theodorus Arts/Veevoederbedrijf Alpuro BV

1.8.2016   
            
            
               SK
            
            
               Úradný vestník Európskej únie
            
            
               C 279/10
            
         Návrh na začatie prejudiciálneho konania, ktorý podal Gerechtshof Arnhem-Leeuwarden, so sídlom v Arnheme (Holandsko) 22. apríla 2016 – Jan Theodorus Arts/Veevoederbedrijf Alpuro BV
   (Vec C-227/16)
   (2016/C 279/15)
   Jazyk konania: holandčina
   
      Vnútroštátny súd, ktorý podal návrh na začatie prejudiciálneho konania
   
   Gerechtshof Arnhem-Leeuwarden, so sídlom v Arnheme
   
      Účastníci konania pred vnútroštátnym súdom
   
   
      Odvolateľ: Jan Theodorus Arts
   
      Odporkyňa: Veevoederbedrijf Alpuro BV
   
      Prejudiciálne otázky
   
   
               1.
            
            
               Má sa za platný považovať komplex ustanovení dohody uzatvorenej medzi podnikom na chov teliat a integračným podnikom, z ktorého vyplýva, že jednotná platba poskytnutá podľa nariadenia Rady (ES) č. 73/2009 (1), ktorým sa ustanovujú spoločné pravidlá režimov priamej podpory pre poľnohospodárov v rámci spoločnej poľnohospodárskej politiky a ktorým sa ustanovujú niektoré režimy podpory pre poľnohospodárov, sa na základe odpočítania z ceny za vykŕmené teľatá prevedie na integračný podnik, a to najmä s ohľadom na ciele tohto nariadenia, predovšetkým na zabezpečenie primeranej životnej úrovne majiteľov poľnohospodárskych podnikov prostredníctvom priamej podpory príjmov, ako aj na snahu o zlepšenie zdravotného stavu ľudí a zvierat, životného prostredia a zvýšenie úrovne ochrany zvierat?
            
         
               2.
            
            
               V prípade zápornej odpovede na prvú otázku: Môžu vnútroštátne súdy s ohľadom na konštatované porušenie cieľov nariadenia č. 73/2009 zmeniť na základe doktríny clausula-rebus-sic-stantibus dohodu v tom zmysle, že nevýhoda, ktorá pre integračný podnik vyplýva z neplatnosti, sa v celom rozsahu alebo sčasti vyváži najmä prostredníctvom zníženia ceny za vykŕmené teľatá?
            
         
      (1)  Nariadenie, ktorým sa ustanovujú spoločné pravidlá režimov priamej podpory pre poľnohospodárov v rámci spoločnej poľnohospodárskej politiky a ktorým sa ustanovujú niektoré režimy podpory pre poľnohospodárov, ktorým sa menia a dopĺňajú nariadenia (ES) č. 1290/2005, (ES) č. 247/2006, (ES) č. 378/2007 a ktorým sa zrušuje nariadenie (ES) č. 1782/2003 (Ú. v. EÚ L 30, 2009, s. 16).